S-466/2008

Mál þetta höfðaði sýslumaðurinn á Akranesi með ákæru 18. desember 2008 á hendur ákærða, G-kk-þgf Þ-kk-þgf G-kk-þgf, kt. ..., óstaðsettur í húsi. Málið var dómtekið 27. maí 2009.

Í ákæruskjali segir að málið sé höfðað gegn ákærða fyrir fíkniefnabrot, en ákærða er gefið að sök „að hafa, miðvikudaginn 17. september 2008, haft í sínum vörslum 8 töflur sem innihéldu MDMA, 3,70 g af amfetamíni og 0,88 g af tóbaksblönduðu kannabisefni í bifreiðinni LAX30, á lóð sunnan við skoðunarstöð Frumherja við Smiðjuvelli á Akranesi, þar sem lögreglan hafði afskipti af honum. Lögreglan fann efnin við leit í bifreiðinni við lögreglustöðina á Akranesi og lagði hald á þau.

Brot ákærða þykir varða við 2. gr. sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, lög 13/1985 og lög nr. 68/2001 og 2. gr. sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni sbr. reglugerð nr. 848/2002.

Þess er krafist að ákærði verði dæmdur til refsingar. Þess er jafnframt krafist að ofangreindar 8 töflur sem innihalda MDMA, 3,70 g af amfetamíni og 0,88 g af tóbaksblönduðu kannabisefni verði gerð upptæk með dómi samkvæmt 6. mgr. 5. gr. laga nr. 65/1974 sbr. lög 68/2001 og 2. mgr. 14. gr. reglugerðar nr. 233/2001.“

Fyrirkall á hendur ákærða var birt honum 14. maí 2009. Við þingfestingu málsins 27. sama mánaðar sótti ákærði ekki þing og var málið þá dómtekið að kröfu ákæruvaldsins samkvæmt 1. mgr. 161. gr. laga um meðferð sakamála, nr. 88/2008. Með vísan til þeirrar lagagreinar þykir mega jafna útivist ákærða til játningar hans, enda fer sú niðurstaða ekki í bága við gögn málsins. Brot ákærða telst því sannað og er réttilega heimfært til laga í ákæruskjali.

Samkvæmt sakavottorði hefur ákærði frá árinu 1998 hlotið fjóra dóma og gengist undir eina viðurlagaákvörðun fyrir brot gegn almennum hegningarlögum, lögum um ávana- og fíkniefni, vopnalögum og umferðarlögum. Ákærði hlaut síðast dóm 18. september 2008 fyrir margvísleg brot og var refsing ákveðin fimm mánaða fangelsi þar af fjórir mánuðir skilorðsbundnir í þrjú ár sem og 180.000 króna sekt og sviptingu ökuréttar í 18 mánuði.

Með því broti sem ákærði hefur nú verið sakfelldur fyrir rauf hann skilorð dómsins frá 18. september 2008. Eftir atvikum og með heimild í 60. gr. almennra hegningarlaga nr. 19/1940 þykir rétt að dæma ákærða refsingu sér í lagi vegna þessa máls en láta skilorðsdóminn haldast.

Refsing ákærða þykir hæfilega ákveðin 170.000 króna sekt til ríkissjóðs og komi 12 daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

Með vísan til þeirra lagaákvæða sem greinir í ákæru verða gerð upptæk þau fíkniefni sem lögregla lagði hald á við rannsókn málsins.

Engan sakarkostnað leiddi af rannsókn og rekstri málsins.

B-kk-nf B-kk-nf, héraðsdómari, kveður upp dóm þennan.

DÓMSORÐ:

Ákærði, G-kk-nf Þ-kk-nf Ó-kk-nf, greiði 170.000 króna sekt til ríkissjóðs og komi tólf daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

Ákærði sæti upptöku á átta töflum sem innihalda MDMA, 3,70 g af amfetamíni og 0,88 g af tóbaksblönduðu kannabisefni.

B-kk-nf B-kk-nf